Двама работници ще представят СЦДП в републиканско състезание за най-добър секач
Областно състезание „Най-добър секач“, организирано от Северноцентралното държавно предприятие се проведе в местността Лъгът, на територията на ДЛС „Росица“. В надпреварата участваха седем работници на стопанството, които се състезаваха в дисциплини като прецизно рязане, кастрене, монтаж на верига и др. 
Първите двама в класирането ще представят СЦДП на републиканското състезание „Най-добър секач“, което ще се проведе на 15 и 16 юни в Учебно-опитното горско стопанство в местността "Юндола". Това са Борислав Стефанов и класиралият се на второ място Христо Митев.
[bookmark: _GoBack]Последното подобно републиканско състезание е проведено през 1999 г., сега тази традиция се възражда, обясни експертът от СЦДП инж. Данчо Тончев. Тези прояви показват уменията на работниците да боравят с моторен трион и да добиват дървесина, опазвайки гората. Другото, на което много се държи в регламента на състезанията за най-добър секач е охраната и безопасността на труда.

